Figura e Edi Ramës nën këndvështrimin e analistëve
Cilat janë avantazhet dhe pikata e dobta të kryetarit socialist?
Në Shqipëri sistemi i ri elektoral, ai proporcional rajonal, e ka përqëndruar më shumë se kurrë fushatën tek figurat e udhëheqësve politikë. Gara për zgjedhjet e 28 qershorit praktikisht është kthyer në një sfidë direkte mes drejtuesve të partive kryesore. Ajo dallohet jo vetëm në përdorimin e shpeshtë të fjalimeve në vetën e parë, por edhe në debatet publike ku përfaqësuesit politikë përplasen në mbrojtje të udhëheqësve të tyre, duke identifikuar gjithnjë e më shumë forcën politike me drejtuesin e saj. Në këtë mënyrë kryetarët e partive kanë marrë kështu edhe përgjegjësinë direkte për humbjen apo fitoren në këtë përballje. Por cilat janë avantazhet dhe pikata e dobta të drejtuesve kryesorë të klasës politike shqiptare. Korrespondenti ynë Armand Mero ka përgatitur një cikël mbi këtë temë dhe sot ne do të ndjekim se si e shohin disa prej analistëve të njohur në Shqipëri figurën e kryetarit te Partise Socialiste, Edi Rama. Në 2005-ën, kryetari i Bashkisë së Tiranës Edi Rama hyri në selinë e Partisë Socialiste edhe si kryetar i saj. Ai shkelte në një terren që për vite ishte dominuar nga figura e udhëheqësit historik të saj Fatos Nano, ku fshirja apo zëvendësimi i hijes së rëndë të së cilit ishte detyra e parë dhe më e vështirë. Zoti Rama kishte pak njohje aty, e aq më pak me strukturat e partisë. Por ai shfrytëzoi më së miri tërheqjen që figura e tij si drejtues i kryeqytetit kishte ngjallur te socialistët të cilët shihnin te ai dhe mundësinë e rikthimit në pushtet. Pozita e kryetarit të partisë ridimensionoi edhe vetë zotin Rama. Nga një polemizues i fortë, që i dilte përballë goditjeve dhe sulmeve, ai ju dedikua më shumë forcimit të pozitave të tij, shtrirjes gjithnjë e më të madh të kontrollit përmes përcaktimit të rregullave të reja dhe angazhimit të njerëzve të rinj afër tij. Në 2007-ën ai fiton dy beteja të rëndësishme. Rizgjidhet kryetar i Bashkisë së Tiranës dhe i jep një tjetër goditje ish kryetarit Fatos Nano duke mos e ndihmuar në kandidimin për president. Por këto fitore me vlerë vetëm për pozitat e tij të brendshme do të pasohen shpejt me një krisje në gjirin e të majtës. Ftohjen dhe divorcin e plotë me kryetarin e Lëvizjes Socialiste për Integrim Ilir Meta. Dhe në zgjedhjet e 28 qershorit zoti Rama hyn duke vënë një bast të fortë politik. Me një goditje të vetme, në rast fitoreje në zgjedhje, të rrëzojë tre figura politike: të largojë nga pushteti kryeministrin Berisha, të lërë përfundimisht jashtë zotin Nano dhe t’i heqë cdo fuqi ndikimi zotit Meta. " Une do ta fitoj këtë garë", thotë Rama në videoklipin që shoqëron kengën e fushatës së tij. Por sa ja vështirëson fushatën kjo sfidë e trefishtë? thote Blendi Fevziu, një nga analistët e vjetër të medias shqiptare. Për Bledi Kajsiun, një prej analistëve që është marrë me fenomenet politike në vend, kjo përpjekje e zotit Rama për të qenë sipas tij numri një i të gjithë së majtës duket shumë e vështirë dhe një pengesë për të në këtë fushatë: Për Andi Bushatin, një vëzhgues i kujdesshëm i politikës,idea e mbledhjes te figura e zotit Rama të shumë pushteteve mund të ngjallë edhe frikë: Të gjithë megjithatë bien dakort në një pikë. Profili i tij dhe mosha e re, fakti se nuk është provuar në ekzekutiv shihet si një pikë që e favorizon zotin Rama në këtë sfidë elektorale. Ai është përpjekur t’i lërë këto 18 vitet e shkuara të politikës shqiptare në një cep të historisë: ,shprehet Kajsiu. -komenton Blendi Fevziu. ,thotë Bushati. Por zoti Rama e ka dashur fort ta distancojë veten edhe në modelin e të bërit opozitë apo të përballjes politike . ju drejtua kryetari socialist një mbështetësi të tij që thërriste kundër kryeministrit gjatë mitingut të hapjes së fushatës elektorale. Për Blendi Fevziun, kryetari socialist po synon të kap në këtë mënyrë brezin e njerëzve të paangazhuar apo të pavendosur: . Bledi Kajsiu e shikon këtë si një dobësi të zotit Rama bashkë me faktin se siç shpjegon ai, njerëzit e rinj të përfshirë nga kryetari socialist nuk kanë staturë publike dhe politke dhe krijojnë një distancë me liderin dhe nuk i shtojnë sipas tij më shumë përfaqësim Partisë socialiste: Andi Bushati e sheh me tone më negative këtë pozicion të zotit Rama duke vënë në pah dhe qëndrimet e ndryshme në kohë të tij:. Më shumë se sa ai vetë personalisht, përfaqësuesit socialist në këtë fushatë i kanë mëshuar fort modelit të qeverijes s kryeqytetit si një model për të përfaqësuar drejtimin e vendit. Por edhe këtu analiza që bëhet ka dritëhijet e veta. Pozitiv për nga tërheqja që ka krijuar në pjesën tjetër të Shqipërisë por dhe me anë, që sipas Blendi Fevziut vecanërisht shumica po tenton t’ja kthejë në të kundërt:. Ndërsa Bledi Kajsiu e shikon në një tjetër prizëm: Shumë shohin te fushata e zotit Rama një përafërsi me fushatën që bëri presidenti aktual i Shteteve të Bashkuara Barak Obama. Theksimi i nevojës për ndryshim apo siç përmend zoti Rama nisjen një epoke të re. Por më shumë një ngjasëri dhe në formë. Një podium i ngjashëm, mikrofona të njejtë, dhe shpesh ngjashmëri edhe në gjestikulacione.